12149 फुट दी उंचाई पर ‘काली कुंड’ गै तवी दा जन्म स्थान ऐ। इत्थों दा केईं निक्के-निक्के नाले मिलियै तवी दा रूप होर दा होर बनदा जंदा ऐ, मरगद लाप, छम्ब नाले एदे ने मिलियै डुड्डू कोल पुजदे न तां एदा नां तौह् पोंदा ए। भद्रवाह च कपलाश यात्रा बड़ा प्रसिद्ध ध्यार हर ब’रै मनाया जंदा ऐ। आक्खेआ जंदा ऐ जे स्योजधार वासुकी नाग दी राजधानी ही। भद्रवाह थमां प्हाड़ै अल्ल झांको तां नज़री पौदा ऐ डोडे दा इलाका-इसदे प्हाड़ी सिलसिले बी बड़े रमनीक न-डोडे थमां उत्तरै पासै चढ़ो तां ‘लाल द्रमन’ गेई घोरखन’ दे रस्तै उड़ील पासै जाना होयै तां ‘मर्ग साहिवां’ नां दी बैह्क दिक्खियै आदमी दे पैर आपूं गै रुकी जंदे न। मन करदा ऐ इत्थें गै बेई रोह्चे। इत्थों दा दरया चनां दे पारें किश्तवाड़ै दा जगान ते नाग सैनी ते पाडर इलाके दियां धारां ते उच्चे किंगरे बचित्तर गै नजारा पेश करदे न अग्गें उडील इलाके च शात्रु नाले दे Catchment area प्हाड़ें च सिमथन पास ते सिंघपुरा पास दियां धारां मश्हूर न। इनें दर्रें चा कश्मीर गी रस्ता जंदा ऐ। शात्रु नाला कुड़ैई पुलै कोल माडू दरेया कन्ने जाई मिलदा ऐ। माडू दरेया बी थोड़ी दूर अग्गें भंडारकूट कोल चनाब च मिलदा ऐ-भंडारकूट थमां दक्खन इलाके दे दयारी, जंगल कुदरत दे बड़े भारे बरदान न। इत्थें गै ‘ब्रह्मा दी मोटी’ ते त्रिसंध्या’ नां दा अनुपम तीर्थ ए जित्थें दिनै च त्रै बारी जल-प्रबाह अकस्मात औंदा ऐ ते पलोपल खुश्क होई जंदां ऐ दक्खन दे प्हाड़ बड़े बिखड़े ते बादी बड़ी तंग ऐ। पर इत्थों दे घने दयारी जंगल अपना सानी नेईं रखदे। दक्खन इलाके च क्बाड (Kyar) नाला किब्बर (Kibbar) नाले दियां बहकां-धारां अति रमनीक न दक्खन इलाके थमां अग्गे बधो तां आई जंदा ऐ ‘मड़वे बाड़वन’ दा इलाका। इत्थें पुज्जो तां इयां बझोंदा ऐ जियां आखी सुरंगा चा निकलियै रोशनी च आए आं।